Diari Oficial de la Generalitat Valenciana


Sumari del DOGV 4067, del 20-08-2001 (2001/8374)

RESOLUCIÓ 13 d'agost de 2001, del conseller de Benestar Social, per la qual es modifiquen els crèdits que financen els serveis socials regulats en l'Ordre de 18 de desembre de 2000 i determinats per la Resolució de 29 de gener de 2001.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8374


Data del document
:   13-08-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * administració local
    * assistència social
    * equipament social
    * suport econòmic
    * voluntariat social
    * tercera edat
    * ajuda pública
    * servei social
    * reinserció social

RESOLUCIÓ 13 d'agost de 2001, del conseller de Benestar Social, per la qual es modifiquen els crèdits que financen els serveis socials regulats en l'Ordre de 18 de desembre de 2000 i determinats per la Resolució de 29 de gener de 2001. [2001/8374]
  
El 18 de desembre de 2000 es va dictar l'Ordre de Benestar Social per la qual es regulaven i convocaven ajudes en matèria de Serveis Socials per al 2001 (DOGV núm. 3.906, de 28 de desembre de 2000). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per això el finançament de les ajudes allí previstes va estar condicionat a l'aprovació dels crèdits corresponents mitjançant la Llei de Pressupostos per al 2001 en les Corts Valencianes.
  
Una vegada aprovada la Llei 12/2000, de la Generalitat Valenciana, de Pressupostos per a l'exercici 2001, d'acord amb allò establit en la disposició transitòria de l'ordre abans esmentada, i segons el número 11 de l'article 47 de la Llei d'Hisenda Pública, text refós, es va procedir, mitjançant Resolució de 29 de gener de 2001, del conseller de Benestar Social (DOGV núm. 3.934, de 7 de febrer de 2001), a donar publicitat als crèdits i a les línies de subvenció destinades a finançar els Serveis Socials regulats en l'Ordre de la Conselleria de Benestar Social de 18 de desembre de 2000.
  
En canvi, en aquests moments hi ha disponibilitat pressupostària en una de les línies regulades en la Resolució de 29 de gener de 2001 que permet incrementar el finançament de l'Ordre de 18 de desembre de 2000.
  
Per tant, segons allò exposat i per donar compliment a l'últim punt de la resolució esmentada, resolc:
  
Primer
  
Modificar la quantia del crèdit destinat a finançar l'Ordre de 18 de desembre de 2000, de la línia de subvenció que tot seguit s'indica:
  
Denominació: Serveis Socials Generals.
  
- Línia de subvenció: T0228/01
  
- Consignació pressupostària: increment de 34.755.406 PTA i passa de 4.724.609.884 PTA a 3.447.539.619 PTA (62.178.073,74 euros)
  
- Procedència i quantia dels fons:
  
Propis condicionats: 6.285.192.173 PTA (8.405.755,29 euros)
  
Propis no condicionats: 124.511.322 PTA (5.416.815,15 euros)
  
Externa: Ministeri de Treball i Afers Socials: 5.813.417.752 PTA (8.405.755,29 euros)
  
Segon
  
Publicar aquesta resolució en el Diari Oficial de la Generalitat Valenciana.
  
València, 13 agost de 2001
  
El conseller de Benestar Social
  
RAFAEL BLASCO CASTANY